  МОДЕЛ УГОВОРА

Предмет уговора: Техничка контрола техничке документације и стручни надзор над извођењем радова на изградњи Линијског парка 

Уговор закључен између:

Наручиоца: Град Београд – Градска управа града Београда – Секретаријат за инвестиције, са седиштем у Београду, Трг Николе Пашића број 6, ПИБ: 100065430, Матични број: 17565800, број рачуна: 840-147640-13, код Управе за трезор Министарства финансија, Телефон: 3233967, Телефакс: 3237-157,
кога заступа заменик начелника Градске управе града Београда – секретар Секретаријата за инвестиције, Лука Петровић
(у даљем тексту: Наручилац)

и

Извршиоца:.....................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ Назив банке:......................................,
Телефон:............................Телефакс:
кога заступа................................................................... 
(у даљем тексту: Извршилац),

Основ уговора: ЈН Број: 28/22
Број и датум одлуке о додели уговора: ______________________________
Понуда изабраног понуђача број: ______ од____________.


Члан 1.
Предмет овог уговора је вршење техничке контроле техничке документације и стручни надзор над извођењем радова на изградњи Линијског парка, у свему према понуди Извршиоца број _________ од ___________ године и техничким спецификацијама предметне набавке, које су у прилогу овог Уговора и чине његов саставни део, као и према одредбама Закона о планирању и изградњи и осталим важећим прописима, везаним за предмет услуге, уз стриктно поштовање стандарда и норматива за предметну врсту послова и водећи рачуна о интересу Наручиоца у сваком погледу. 

Извршилац се обавезује, поред услуга из става 1. овог члана, да као заступник Наручиоца, ангажује координатора за безбедност и здравље на раду у фази извођења радова, као и лице за контролу спровођења мера заштите од пожара. 

Предметни послови из става 1. овог члана, врше се у циљу реализације пројекта за потребе Секретаријата за комуналне и стамбене послове, у складу са међусобно закљученим Протоколом о реализацији пројеката и програмских активности од 21.12.2021. године. 


Члан 2.
Извршилац је носилац права и обавеза извршења предметних услуга и обавезује се да својим средствима и својом радном снагом изврши уговорене услуге.   

Уколико Извршилац наступа као група понуђача, сви чланови групе солидарно су одговорни за извршење уговора о јавној набавци.

У складу са усвојеном понудом Извршилац ангажује подизвођаче, и то:
· ___________________________________________________________________________ 
(назив, адреса, ПИБ и матични број подизвођача)
· ___________________________________________________________________________ 
(назив, адреса, ПИБ и матични број подизвођача)
подизвођачи ће у оквиру уговорених услуга, извршити следеће делове предметне услуге: ___________________________________________________ (по предмету или у количини, вредности или проценту), који збирно чине _____% од укупне вредности уговорених услуга, и извршиће их својим средствима и својом радном снагом. Извршилац у потпуности одговара наручиоцу за извршење уговорених обавеза, без обзира на број подизвођача.

Уколико подизвођач то захтева, за део уговора који извршава подизвођач, Наручилац ће плаћање вршити непосредно подизвођачу, у складу са чланом 5. овог уговора, на рачун број ____________________________________________________________________.

Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.

Сходно члану 161. Закона о јавним набавкама, Наручилац може да измени уговор о јавној набавци, у случају кад Извођач, током извршења уговора од њега затражи:
1. промену подизвођача за онај део уговора о јавној набавци који је првобитно поверио подизвођачу, 
1. увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није
1. да преузме извршење дела уговора о јавној набавци који је првобитно поверио подизвођачу.

У случају из претходног става овог члана уговора, Извршилац доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.

Члан 3.
Извршилац се обавезује да у року од 5 дана од датума потписивања овог уговора, решењем одреди одговорне извршиоце у складу са понудом и конкурсном документацијом, са лиценцама које су прописане важећим законским прописима, те да достави решење Наручиоцу. Извршилац се обавезује да за све време трајања овог уговора има обезбеђене важеће лиценце за лица одређена решењем. 
Извршилац, као заступник Инвеститора/Наручиоца у току извођења радова, дужан је да достави Наручиоцу решења за:
· координатора за безбедност и здравље на раду у фази извођења радова у складу са Уредбом о безбедности и здрављу на раду на привременим или покретним градилиштима (''Сл. гласник РС'', бр. 14/09, 95/10 и 98/18), ради обављања послова из наведене уредбе.
· лице за контролу да ли се грађење врши према главном пројекту заштите од пожара и пројектима посебних система и мера заштите-стабилних система за гашење пожара, дојаву пожара и одвођење дима и топлоте на основу члана 32., 38. и 39. Закона о заштити од пожара ("Службени гласник РС", бр. 111/09, 20/15, 87/18 и 87/18-др. закони).
· лице за контролу и надзор над извођењем система техничке заштитите, да ли се врши према пројекту система техничког обезбеђења према важећим прописима који регулишу област техничке заштите.
· дипломираног археолога који ће да врши надзор приликом археолошких истраживања.

У случају потребе за изменом лица из ставова 1. и 2. овог члана, Извршилац је у обавези да, уз решење о одређивању нових лица, достави доказе о томе да новоименована лица испуњавају све услове прописане законском регулативом и условима из конкурсне документације. 

Решења о именовању лица из ставова 1. и 2. овог члана, представљају саставни део овог уговора.

ОБЕЗБЕЂЕЊЕ
Члан 4.
Извршилац је обавезан да у року од 10 дана од дана пријема позива Наручиоца достави Наручиоцу гаранцију банке за испуњење уговорних обавеза, безусловну и наплативу на први позив, у висини 10% уговорене цене без ПДВ-а, са роком важности ______ (минимум 60) дана дуже од уговореног рока за завршетак радова над којима се врши стручни надзор. 

Уколико Извршилац не достави банкарску гаранцију за испуњење уговорних обавеза у року из става 1. овог члана, Наручилац може да активира и наплати банкарску гаранцију за озбиљност понуде и једнострано раскине уговор.  

Извршилац се обавезује да наведену гаранцију из става 1. овог члана, продужи у случају продужења рока за завршетак израде техничке документације и извођења радова у току чијег извођења се врши техничка контрола техничке документације и стручни надзор. Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

УГОВОРЕНА ЦЕНА И НАЧИН ПЛАЋАЊА
Члан 5.
Уговорена цена, за послове вршења услуге из члана 1. овог уговора, износи укупно _____________  динара без обрачунатог ПДВ-а и добијена је на основу усвојене понуде Извршиоца број _______ од _______ године.  

Обвезник плаћања пореза на додату вредност и стопа пореза на додату вредност се утврђује у складу са важећим Законом о порезу на додату вредност на дан испостављања ситуације. 

Уговорне стране су сагласне да су цене из Понуде Извршиоца фиксне и непроменљиве до коначног извршења уговорених обавеза. Обавезе које ће доспевати по овом уговору у наредној буџетској години или годинама, биће реализоване највише до износа средстава која ће за ту намену бити одобрена у тој буџетској години. 

Уговорена цена из става 1. овог члана обухвата услуге техничке контроле техничке документације и стручног надзора у свим фазама извођења радова и у периоду гарантног рока за изведене радове, односно од увођења Извођача радова у посао, до завршетка радова (примопредаје и коначног обрачуна изведених радова) и истека гарантног рока за изведене радове, услуге стручног надзора у току извођења вишкова радова, као и услугу координатора за безбедност и здравље на раду у фази извођења радова, лица за контролу да ли се грађење врши према главном пројекту заштите од пожара и пројектима посебних система и мера заштите-стабилних система за гашење пожара, дојаву пожара, одвођење дима и топлоте и лица за вршење послова пројектовања и надзора над извођењем система техничке заштитите, према важећим прописима који регулишу област техничке заштите.  

Плаћање ће се извршити преносом средстава на текући рачун Извршиоца у року не дужем од 45 дана од дана од пријема испостављених привремених ситуација, односно у року не дужем од 45 дана од дана пријема испостављене окончане ситуације, а на основу Записника о пријему предметних услуга. Извршилац је дужан да фактуру изда у складу са Законом о електронском фактурисању („Сл. гласник РС“, бр. 44/21 и 129/21).

Привремене ситуације за вршење техничке контроле за сваку израђену техничку документацију испоставиће се након завршетка услуга дефинисаних у члану 6. овог Уговора. Привремене ситуације за вршење стручног надзора морају бити сразмерне проценту реализације изведених радова Извођача радова, у току чијег извођења је Извршилац извршио стручни надзор. Укупна вредност привремених ситуација на може бити већа од 90% уговорене вредности услуге Извршиоца. 

Извршилац ће привремене и окончану ситуацију за извршене услуге испоставити Наручиоцу по овери ситуација за извођење радова од стране Наручиоца. 

Извршилац је обавезан да изврши контролу и овери привремене ситуације и окончану ситуацију Извођача, које је Извођач обавезан уговором о извођењу радова да му достави на контролу и оверу. Након извршене контроле и овере, Извршилац је обавезан да ситуације, са комплетном документацијом (прилозима) наведеном у Уговору за извођење радова, достави Наручиоцу на оверу и плаћање у року од 7 дана од дана пријема.  

ОБАВЕЗЕ ИЗВРШИОЦА
Члан 6.  
Извршилац је обавезан да, за сваку техничку документацију појединачно: 
· у року до 7 дана од дана пријема Идејног решења, достави позитивни стручни налаз техничке контроле на Идејно решење за потребе прибављања локацијских услова, у 2 (два) примерка у аналогном и дигиталном облику; 
· у року до 7 дана од дана пријема Идејног пројекта/Пројекта за грађевинску дозволу, достави позитивни извештај техничке контроле на Идејни пројекат/Пројекат за грађевинску дозволу ради прибављања Решења о одобрењу извођења радова/Грађевинске дозволе, у 2 (два) примерка у аналогном и дигиталном облику;
· у року до 7 дана од дана пријема Пројекта за извођење са Главним пројектом заштите од пожара, достави позитивни стручни налаз техничке контроле на Пројекат за извођење са Главним пројектом заштите од пожара, у 3 (три) примерка у аналогном и дигиталном облику. 

Члан 7. 
Извршилац је обавезан да у року до 7 дана од дана пријема Пројекта за извођење са Главним пројектом заштите од пожара, у 3 примерка, изврши преглед исте и о томе сачини Извештај који доставља Наручиоцу и Извођачу.  

Извршилац је обавезан да изврши следеће:   
· прегледа детаљан динамички план са ресурсним плановима (план ангажовања потребне радне снаге, план ангажовања потребне механизације и опреме на градилишту, план набавке потребног материјала и финансијски план реализације извођења радова кумулативно и појединачно по месецима),  
· прегледа пројекат организације и технологије извођења радова, 
· прегледа елаборат о уређењу градилишта који садржи мере обезбеђења градилишта, елаборат заштите на раду и противпожарне заштите при извођењу радова, уз налог Извођачу радова да у року до 3 дана, од пријема Извештаја Извршиоца отклони евентуалне примедбе стручног надзора које су наведене у Извештају,  
· овери динамички план са ресурсним плановима, у року од 3 дана од пријема наведене документације са отклоњеним примедбама и достави га Наручиоцу у 3 примерка, како би га овлашћено лице Наручиоца потписало и оверило, када се динамички план сматра усвојеним. 

Уколико се у току извођења радова укаже потреба за ревизијом динамичког плана, Извршилац је дужан да обавести о томе Наручиоца и да након добијања писане сагласности Наручиоца, наложи Извођачу радова да у року од 7 дана изради ревидовани динамички план, без права на померање уговореног рока за извођење радова. Ревидовани динамички план Извршилац прегледа и даје мишљење, које доставља Извођачу радова и Наручиоцу, уз налог Извођачу радова да у року од 3 дана од пријема мишљења отклони све примедбе Извршиоца. Када се отклоне све примедбе, Извршилац оверава ревидовани динамички план у року од 3 дана и доставља га Наручиоцу у 3 примерка, како би га овлашћено лице Наручиоца потписало и оверило, када се ревидовани динамички план сматра усвојеним. 
 
Члан 8. 
Извршилац је у обавези да услугу вршења стручног надзора изврши у свему према важећем Правилнику о садржини и начину вођења стручног надзора, односно да изврши и следеће активности:
1. уведе Извођача радова у посао на основу закљученог Уговора за извођење радова, уписом у грађевински дневник а након пријема обавештења од стране Наручиоца о испуњењу услова за увођење у посао; 
1. заједно са Одговорним извођачем радова, који руководи извођењем радова, сачини и овери Записник о затеченом стању парцеле и околног терена, са фотодокументацијом у најмање 4 примерка, од којих се један примерак доставља Наручиоцу; 
1. послове стручног надзора обавља у свим фазама извођења радова и у периоду гарантног рока за изведене радове, односно од увођења Извођача радова у посао, до завршетка радова (примопредаје и коначног обрачуна изведених радова) и истека гарантног рока за изведене радове, сходно закљученом појединачном Уговору за извођење радова. Стручни надзор има обавезу, да на писани позив Наручиоца, а у току трајања гарантног рока за изведене радове, испрати отклањање недостатака од стране Извођача радова и Наручиоцу достави писани извештај о разлозима појаве недостатака и предузетим мерама на њиховом отклањању; 
1. пре уградње материјала и опреме затражи од Извођача радова доставу атеста, сертификата и друге документације којом се доказује њихов квалитет, оригинал или оверене копије, овери печатом фотокопије истих (да је и када извршио увид у оригинал и важност атеста), као и да да сагласност за уградњу, уз претходну проверу усаглашености са пројектном и уговорном документацијом;  
1. по потреби заједно са Извођачем радова врши сагледавање и анализу испуњења уговорених обавеза Извођача радова у погледу рокова усвојених динамичким планом, те да о томе сачињава извештаје са коментаром и предлогом мера, које доставља Наручиоцу као и да наложи Извођачу радова да уведе рад у више смена, продужи смену или уведе у рад више извршилаца у случају када Извођач радова не испуњава усвојени динамички план; 
1. најкасније до завршетка радова, провери основаност захтева извођача радова за извођење вишкова и мањкова радова, водећи рачуна да вредност изведених радова по једној подцелини не може бити већа од вредности наведене у Понуди  Извођача радова за ту подцелину, а у складу са Оквирним споразумом Извођача радова, као да исконтролише позиције и количине радова, да о томе сачини мишљење са детаљним образложењем и достави га Наручиоцу најкасније 10 дана од дана пријема захтева Извођача радова;  
1. обавештава Наручиоца, након писаног обавештења Извођача радова, о датуму завршетка радова и уписује у грађевински дневник датум завршетка свих уговорених радова; 
1. уколико су се стекли услови за продужење уговореног рока за извођење радова, по писаном захтеву Извођача радова, Извршилац упућује Наручиоцу писани захтев за продужење рока, најкасније 30 дана пре истека уговореног рока за извођење радова. Извршилац је дужан да оцени оправданост захтева у року од 3 дана од добијања захтева за продужење рока извођења радова од Извођача радова; 
1. Извршилац има обавезу да наложи обуставу радова делимично или у целости у зависности од тога колико неиспуњење ових обавеза може произвести штету на објекту или радовима, односно: 
· уколико извођач радова не именује и не обезбеди присуство лица за безбедност и здравље на раду на градилишту уз обавезно присуство одговорних извођача – инжењера за време извођења радова из њихове стручне надлежности;   
· уколико извођач радова не достави Извршиоцу оригинал и оверене копије атеста, сертификата и друге документације о квалитету материјала и опреме који треба да се уграде; 
· уколико Извођач не поступа у складу са одредбама Закона о безбедности и здрављу на раду и Уредбе о безбедности и здрављу на раду на привременим и покретним градилиштима. Налог за обуставу Извршилац уписује у грађевински дневник и даје рок Извођачу радова за отклањање разлога обуставе, а истовремено одмах о томе мора обавестити Наручиоца усмено или електронским путем, односно писаним путем у року од 24 сата; 
1. захтева од Извођача радова да обави сва додатна испитивања материјала и контролу квалитета опреме, уколико оцени да је потребно;
1. обавља контролна испитивања у обиму од минимум 25% од броја текућих испитивања које је обавезан да врши Извођач радова, у контролној лабораторији акредитованој за асфалт, бетон и камен, коју сам обезбеђује и сноси трошкове ангажовања, а у складу са позитивним прописима;
1. води записнике са редовних састанака на градилишту и исте доставља Извођачу радова и Наручиоцу електронским путем у року од 2 дана, који ће представљати основ за реализацију договорених обавеза по којима треба поступати; 
1. послове стручног надзора обавља на објекту и у свим производним погонима и радионицама, где се обављају активности за потребе извођења радова на објекту; 
1. даје упутства Извођачу радова, нарочито у случају потребе одступања од техничке документације, као и у случају промене услова извођења радова, 
1. редовно и благовремено прати квалитет радова који се изводе и проверава да ли се при извођењу свих врста радова примењују услови и мере утврђени законом и другим прописима, стандардима и техничким нормативима;  
1. благовремено уочава промену услова извођења радова и предузима потребне мере у случају да ти услови утичу на даље извођење радова, проверава примену услова и мера за заштиту животне средине и за заштиту суседних објеката, инсталација, уређаја, постројења и опреме;
1. на прописан начин, у складу са Правилником о садржини и начину вођења књиге инспекције, грађевинског дневника и грађевинске књиге, сва своја запажања уписује у грађевински дневник и исти оверава својим потписом и печатом у року до три дана од дана уписа промена у дневник;
1. да прати, усмерава и контролише геодетска мерења потребна за изградњу објекта и добијање употребне дозволе, као и геодетска осматрања тла и објекта, као и да даје писана мишљења о резултатима мерења; 
1. потписује и оверава изјаву о надзору над грађењем објекта и примени мера заштите од пожара у складу са одредбама Закона о заштити од пожара; 
1. да прати и контролише израду Пројекта изведеног објекта, да сарађује са Комисијом за технички преглед, да прегледа, коригује и сагласи се са Упутством за употребу и редовно и периодично одржавање објекта, опреме и сл. 
1. да обезбеди учешће својих представника у раду Комисије за примопредају; 
1. решава сва друга питања, која се појаве у току извођења радова. 
 
Члан 9.
Извршилац је, као заступник наручиоца, дужан да обезбеди да координатор за безбедност и здравље на раду у фази извођења радова, за потребе Наручиоца, обавља послове предвиђене Уредбом о безбедности и здрављу на раду на привременим или покретним градилиштима (''Сл. гласник РС'', бр. 14/09, 95/10 и 98/18). 
 
ОБАВЕЗЕ НАРУЧИОЦА 
Члан 10.
Обавезе Наручиоца су да: 
1. обезбеди и преда Извршиоцу комплетну техничку документацију на основу које се изводе уговорени радови, као и уговорну документацију Извођача радова; 
1. редовно измирује обавезе према Извршиоцу, на основу привремених ситуација и окончане ситуације; 
1. учествује у раду Комисије за примопредају радова, 
1. достави Извршиоцу План превентивних мера. 

РОКОВИ
Члан 11.
Извршилац уводи Извођача радова у посао уписом у грађевински дневник у складу са одредбама уговора о извођењу радова, на основу закљученог Уговора за извођење радова.

Члан 12.
Извршилац мора водити рачуна, приликом извршавања обавеза из члана 8. овог уговора, о следећем:
· да је Извођач радова обавезан да, најкасније до завршетка радова, достави Наручиоцу, преко Извршиоца, преглед вишкова и мањкова радова са количинама и уговореним јединичним ценама. 

Извршилац није овлашћен да, без писaне сагласности Наручиоца, одлучује у име Наручиоца о цени, роковима и измени материјала који се уграђује. 
 
Члан 13.
Рок извршења предметне услуге је 48 месеци од дана пријема писаног обавештења Наручиоца да отпочне са вршењем предметне услуге. У уговорени рок не улази време чекања на добијање услова, евентуалних примедби и сагласности, мишљења, дозвола и одобрења надлежних органа.

Предметна услуга Извршиоца завршава се истеком гарантног рока изведених радова, у складу са  последњим закљученим Уговором за извођење радова.   

Извршилац је обавезан да у случају потребе за продужењем рока, најкасније 3 дана од добијања захтева Извођача радова, достави Наручиоцу детаљно образложење и мишљење о продужењу рока за извођење радова. Уколико Извођач радова, преко Извршиоца, упути Наручиоцу захтев за продужење рока, након истека рока одређеног у уговору за извођење радова, такав захтев се неће разматрати. 

ТЕХНИЧКИ ПРЕГЛЕД 
Члан 13.
Извршилац је дужан да сарађује са Комисијом за технички преглед објекта и са Комисијом за технички преглед спроведености мера заштите од пожара Управе за ванредне ситуације у Београду при МУП-у РС. 

Уколико Комисије за технички преглед у својим извештајима констатују примедбе на изведене радове, Извођач је у обавези да их отклони у одређеном року, а Извршилац је у обавези да даје упутства, прати и контролише отклањање примедби.

Наручилац, Извршилац и Извођач су дужни да Комисијама за технички преглед обезбеде сву потребну документацију према Закону о планирању и изградњи, Правилнику о садржини и начину вршења техничког прегледа и издавању употребне дозволе и осталим законима и прописима, до добијања позитивног извештаја Комисије за технички преглед објекта и Решења о спроведеним мерама заштите од пожара Комисије за технички преглед спроведености мера заштите од пожара Управе за ванредне ситуације у Београду при МУП-у РС. Извршилац је у обавези да даје упутства, прати и контролише документацију коју припрема Извођач радова.

По добијеном позитивном извештају Комисије за технички преглед објекта Наручилац, Извршилац и Извођач ће, без одлагања, у најкраћем року, приступити примопредаји изведеног објекта Кориснику.

ПРИМОПРЕДАЈА
Члан 14.
Извршилац је дужан да учествује у раду Комисије за примопредају коју формира Наручилац. Извршилац такође има обавезу да учествује у коначном обрачуну изведених радова.  

Приликом примопредаје, Извршилац има обавезу да својим потписом и печатом потврди валидност и комплетност документације коју Извођач радова предаје. 

У случају сачињавања Рекламационог записника, Извршилац је у обавези да о поступању Извођача радова по истом, достави Наручиоцу извештај. 

Извршилац и Извођач радова испостављају окончане ситуације на основу Записника о примопредаји и Записника о коначном обрачуну. 
 
ОСИГУРАЊЕ
Члан 15.
Извршилац се обавезује да у року од 10 (десет) дана од дана пријема позива Наручиоца достави полису осигурања од професионалне одговорности, у складу са Правилником о условима осигурања од професионалне одговорности (''Сл. гласник РС'', бр. 40/15). Изабрани понуђач се обавезује да све време обављања уговорених послова буде осигуран од професионалне одговорности. 

Уколико Извршилац не достави полису осигурања од професионалне одговорности у року из става 1. овог члана, Наручилац може да активира и наплати банкарску гаранцију за озбиљност понуде и једнострано раскине уговор. 
 
Члан 16.
Извршилац се обавезује да послове који су предмет овог Уговора, изведе у свему према важећем Закону о планирању и изградњи, Правилнику о садржини и начину вођења стручног надзора, Правилнику о садржини и начину вођења књиге инспекције, грађевинског дневника и грађевинске књиге и осталим важећим прописима, везаним за предмет услуге. 
 
Члан 17.
Извршилац се обавезује да при вршењу стручног надзора у свему штити интересе Наручиоца. 

Наручилац је овлашћен да захтева од Извршиоца замену одговорних извршилаца, као и координатора за безбедност и здравље на раду у фази извођења радова, лица за контролу да ли се грађење врши према главном пројекту заштите од пожара и пројектима посебних система и мера заштите стабилних система за гашење пожара, дојаву пожара, одвођење дима и топлоте и лица за вршење послова пројектовања и надзора над извођењем система техничке заштитите, ако не задовољавају у погледу преузетих обавеза, односно своје обавезе врше нестручно, неблаговремено и несавесно. Уколико ти извршиоци својим чињењем или нечињењем начине штету Наручиоцу, Извршилац је дужан да Наручиоцу надокнади сву насталу штету.  

Члан 18.
Наручилац има право на једнострани раскид овог уговора, у случају неиспуњавања преузетих обавеза од стране Извршиоца или ако Извршилац уговорене послове извршава нестручно, неодговорно, несавесно, или их обавља супротно интересима Наручиоца, ако надлежни орган забрани даље обављање уговорених послова, или ако престане потреба за обављањем послова стручног надзора. 

Уговор се раскида писаном изјавом која се доставља Извршиоцу, са отказним роком од 30 дана, а у изјави мора бити назначено по ком основу се уговор раскида. Све трошкове раскида уговора сноси уговорна страна која је одговорна за раскид уговора. 

У случају раскида уговора, Извршилац је дужан да Наручиоцу надокнади штету која му је проузрокована пропустима који су довели до раскида овог уговора и за које је Извршилац одговоран. 
 
Члан 19.
Уговорне стране су сагласне да евентуалне спорове који настану по овом уговору, решавају пред Привредним судом у Београду. За све што уговорне стране нису предвиделе овим уговором, а дође до спора, уговорне стране су сагласне да ће се примењивати одговарајуће одредбе Закона о облигационим односима. 
 
Члан 20.
Овај уговор је сачињен у 6 (шест) истоветних примерака, од којих Наручилац задржава 3 (три) примерака а Извршилац 3 (три) примерка.  

Овај Уговор ступа на снагу потписивањем од стране уговорних страна, даном последњег потписа. 
 

Напомена: 
Овај модел представља садржину уговора који ће бити закључен са изабраним понуђачем.

